**Студенттермен кездесуде**

**2018 жылғы 23 қазан**

**Мәжіліс депутаты Сауытбек Абдрахманов Еуразия ұлттық университетінің студент жастарымен кездесіп, Елбасының Қазақстан халқына Жолдауындағы міндеттер туралы айтты.**

Ол мемлекетіміз өзінің өскелең ұрпағына қамқорлық жасайтынын атап өтті. Президент Жолдауында өзекті мәселелерге зор назар аударылып отыр. Атап айтқанда, бұл жастардың оқуы, сапалы білім алуы, жұмысқа орналасуы, әлеуметтік қорғалуы, қауіпсіздігі, денсаулығы мен саламатты өмір салтын ұстануы, бизнеспен айналысуына жағдай жасау мәселелері.

Жақында Астанада Парламент Мәжілісі шетелдік парламентарийлер мен сарапшылардың қатысуымен үлкен форум ұйымдастырды. Бұл жиында жастар саясаты, заң шығару және бағдарламаларды іске асыру саласындағы мәселелер талқыланды. Әрбір мемлекет өз қоғамындағы жас буынның әлеуетінің өсуіне мүдделілік танытады. Және де бүгінгі таңда қарқынды дамып келе жатқан әлемде бұл аса өзекті. Ал, өз кезегінде, жастар өз елінің лайықты, бәсекеге қабілетті азаматтары болуға ұмтылып, оның дамуы мен өркендеуіне өз үлестерін қосуы керек, деді депутат. Президент 2019 жылды Жастар жылы деп жариялады. Сондықтан жастар өздерін жан-жақты көрсете білуі тиіс.

Кездесу соңында депутат студенттердің сұрақтарына жауап берді.